Osvrt na 6. KORAK – OBŽ, Smotru plesnog stavralaštva i natjecanje u aerobnoj gimnastici učenika osnovnih škola Brodsko-posavske županije

*Vrijeme i mjesta odvijanja programa*

12,00 – 14,00 sati – OŠ „Hugo Badalić“, Slav. Brod, sportska dvorana

12,00 – 19,00 KKD „I.B.M.“, Slav. Brod

*Organizatori:*

Inicijativa za promicanje plesne kulture u osnovnim šklama BPŽ – partnerstvo 9 osnovnih škola BPŽ

Kazališno koncertna dvorana „Ivana Brlić Mažuranić“, Slavonski Brod

Udruga za promicanje kulture pokreta KORAK-SB, Slav. Brod

PROGRAMI

1. Smotra plesne tehnike
2. Smotra kreativnog plesa
3. Natjecanje u aerobnoj gimnastici
4. Plesna revija za građane
5. Natječaj „Crtamo pokret“
6. Okrugli stol

OSVRT PO PROGRAMIMA

Program 1. SMOTRA PLESNE TEHNIKE

*Sudionici:* 15 učenica OŠ BPŽ, uzrasta 3. do 8. razred osnovne škole.

*Program:* pojedinačni prikaz zadanog sastava u dvije razine postignuća, prema Propisniku za plesnu tehniku.

*Cilj programa*: prikaz postignuća usvojenosti plesne tehnike kao sastavnog dijela scenskog prikaza bilo kojeg plesnog stila pri čemu se sustavom vrednovanja osigurava povratna informacija učenici i mentoru, a sustavom nagrađivanja se potiče rad učenica koje imaju sklonosti i interes za svladavanje propisanih elemenata plesnih struktura (u većini slučajeva, to su učenice koje nemaju interes za kreativni scenski prikaz u ovoj fazi svog /plesnog/ razvoja).

*Tim za vrednovanje:* Irena Katinić i Jasna Vujić

*Rezultati:*

SOLO B SOLO A

1. Valeria Đakiv,8r.OŠ“A.M.R.“, Bebrina 1. Ivana Bukvić, 7.r. OŠ“B.Š.“, Slav. Brod

Ivana Mamić, 3.r. OŠ“B.Š“, Slav. Brod

1. Vera Lulić, 6.r. 2. Magdalena Danković, 7.r. OŠ“B.Š.“,Slav. Brod
2. Mihaela Danković, 3.r. 3. Kristina Rimac, 7.r. OŠ Okučani

Plakete za najbolje izvedbe osigurala je OŠ A. Starčević iz Rešetara.

Najbolje plasirane izvedbe su prikazane u programu Plesne revije u KKD „Ivana Brlić-Mažuranić“.

*Koordinatorica Smotre*: Irena Katinić,prof.

Program 2. SMOTRA KREATIVNOG PLESA

*Sudionici:* 125 učenica i učenika OŠ BPŽ, uzrasta 1. do 6. razred osnovne škole (8 skupina).

*Program:* izvedba kreativnog plesa prema Propisniku za kreativni ples.

*Cilj programa:* prikazom postignuća poticati primjenu programa kreativnog plesa u osnovnim školama, osigurati neposrednu razmjenu postignuća, a sustavom vrednovanja osigurati povratnu informaciju učiteljima kako bi se razvijali kao kvalitetni mentori kreativnog plesa i tako izgrađivali piramidu kvalitete u primjeni programa kreativnog plesa u školi.

*Tim za vrednovanje*: Ivančica Janković,prof.,savjetnica, Zagreb i Ilijana Lončar,prof., Požega

*Analiza:*

1. Prosudbeni tim je uočio osjetan napredak u kvaliteti izvedbi u odnosu na prethodne dvije godine. Zbog nedostatka vremena, detaljniju analizu svake izvedbe tim će dostaviti u pisanoj formi;
2. prosudbeni tim je izdvojio tri skupine u čijim izvedbama su su najuspješnije objedinjeni elementi kreativnog plesa: Skupina „Pilarevci“, OŠ „Đ. Pilar“, Slav, Brod, skupina „Latice, OŠ Okučani i \_\_\_\_\_\_\_\_\_\_\_\_.
3. Prosudbeni tim je naglasio potrebu za daljnjom dodatnom edukacijom učitelja kako bi se zadržala postignuta razina i osigurao daljnji napredak u kvaliteti rada skupina INA ples u školama.

Princip vrednovanja se u ovoj programskoj disciplini uvodi postupno. Obzirom da nema rangiranja postignuća, nisu predviđene ni nagrade.

*Koordinatorica Smotre*: Jasna Vujić,prof.

Program 3. NATJECANJE U AEROBNOJ GIMNASTICI

*Sudionici:* 50 učenica i učenika OŠ BPŽ, uzrasta 5. do 8. razred razred osnovne škole (7 ekipa).

*Program:* zadani sastavi aerobne gimnastike u dvije razine postignuća prema Propisniku natjecanja u aerobnoj gimnastici i prikaz pobjedničke izvedbe za mlađi uzrast sa školskog natjecanja OŠ“B. Šulek“ (ekipa „Alfa i omega“, dječaci petog razreda).

*Cilj programa:* kroz prikaz postignuća razvijati interes učenika za programe aerobne gimnastike, a sustavom vrednovanja kod učenika razvijati kritičnost i elemente sportskog kodeksa te izgrađivati piramidu kvalitete u primjeni programu aerobne gimnastike u školi.

*Glavna sutkinja*: Jana Kristić, međunarodna sutkinja sportske aerobike.

*Rezultati:*

SASTAV D SASTAV C

1. „ZMAICE“ OŠ“B.Š“, Slav. Brod 1. „FENIKS“, OŠ Okučani
2. „BLACK SIX“ OŠ“B.Š“, Slav. Brod 2. „ROYALS“, OŠ“B.Š“, Slav. Brod
3. „F.B.I. GIRLS“ OŠ“B.Š“, Slav. Brod 3. „BRATZ VII.OŠ“B.Š“, Slav. Brod

Najbolje plasirane izvedbe su prikazane u programu Plesne revije u KKD „Ivana Brlić-Mažuranić“.

*Koordinatorica Natjecanja*: Slavenka Vujčić ,prof.

Program 4. PLESNA REVIJA

*Program:* Uz 8 izvedbi kreativnog plesa, na Plesnoj reviji je prikazano 7 izvedbi slobodnog plesnog stila (78 učenica i učenika), 5 izvedbi 40 članica Plesne radionice Ilijane Lončar (Požega), 2 izvedbe 17 učenika OŠ“A. Kanižlića“ (Požega), 2 izvedbe plesne tehnike i 2 izvedbe aerobne gimnastike.

*Ciljevi programa*:

* stjecanja neposrednog iskustva izvedbenog scenskog doživljaja učenika, u elitnom kazališnom prostoru, što je doprinos izgradnji sustava vrijednosti i kulture djece i mladih;
* neposredna razmjena postignuća sudionika i poticaj na neposredno druženje i uzajamno poticanje;
* uključivanje projektnih aktivnosti u događanja u okruženju, prikaz postignuća projekta građanima i neposredna suradnja i lokalnom zajednicom;
* multi-sadržajnim programom se prikazuju mogućnosti suradnje školskih programa (ples, aerobika, informatika....).

*Voditelj programa*: Marin Kovačević, kao i obično, na razini zadatka, nenametljivo i profesionalno je proveo sudionike, uzvanike i posjetitelje kroz mozaik pokreta i zvuka i time neposredno doprineo uspjehu svih programa.

Program je otvorio predsjednik organizacijskog odbora Mato Elkaz, ravnatelj OŠ“B. Šulek“, Slav. Brod.

*Koordinatorice programa*: Ana Mikulčić,prof. i Jasna Vujić,prof.

Program 5. IZLOŽBA I PROJEKCIJA RADOVA s Natječaja „CRTAMO POKRET“

Natječaj „CRTAMO POKRET“ je otvoren u siječnju 2015.godine, a pozvani su učenici da u okviru programa izborne nastave informatike ilustriraju pokret.

*Ciljevi programa:*

* suradnja u okviru školskog kurikuluma nekoliko nastavnih i izvannastavnih područja i međuškolska suradnja izbornih programa informatike;
* straživanje dječje mašte i vještine baratanja alatima kompjuterskog crtanja, a najuspješniji radovi daju vizualni identitet programskim aktivnostima projekta KORAK.

Radovi su odabirani po stručnom (učitelji informatike) i laičkom kriteriju (članovi organizac. odbora).

Od pristiglih 88 radova iz deset škola, stručni tim u sastavu Nikolina Terzić,prof. (predsjednica) i članovi Tomislav Lačić,prof. i Anita Boroz,prof., odabrali su 20 radova, a članovi organizacijskog odbora 5 radova koji su nagrađeni .

Učenici kojima su nagrade uručene za vrijeme Plesne revije:

1. Arambašić Karmen, 5., OŠ „B. Šulek“, Slav. Brod
2. Boroz Josip, 5., OŠ „B. Šulek“, Slav. Brod
3. Čondić Lucija, 5., OŠ „B. Šulek“, Slav. Brod
4. Đukić Dea, 5., OŠ „B. Šulek“, Slav. Brod
5. Jakovljević Matea, 5., OŠ „B. Šulek“, Slav. Brod

*Koordinatorica programa:* Nikolina Terzić,prof.

Program 6. OKRUGLI STOL

U diskusiji su sudjelovali svi voditelji skupina i neki članovi prosudbenih timova.

U analizi projektnih aktivnosti u školskoj godini 2014./15. naglašeno je:

- da se postiže stalni napredak u radu s učenicima u okviru izvannastavne aktivnosti ples i aerobik, što potvrđuje i činjenica da je ove godine više skupina prijavljeno za kreativni ples no za slobodni plesni stil. Izdvaja se predanost projektu učiteljice Jasne Terzić koja je bila spriječena uključiti se u aktivnosti ove sezone, ali je prenijela svoj entuzijazam kolegici Betlach Sokić i time osigurala kontinuitet rada s učenicima;

- da je ostvaren visok stupanj suradnje s roditeljima u okviru skupina;

- da se program edukacije nije odvijao prema planu stoga što je Viša savjetnica za razrednu nastavu za Brodsko-posavsku županiju, u studenom otkazala plan edukacije dogovaran u travnju i rujnu 2014. godine;

- da je sustav školskog sporta, od lokalne do nacionalne razine, nastavio s odbijanjem, bez obrazloženja, svih prijedloga i poziva tima za razvoj aerobne gimnastike u osnovnim školama. Sustav školskog sporta je ignorirao sve dopise i pokušaje razgovora i na taj način spriječio da natjecateljski program aerobne gimnastike i podaci o natjecanju budu dostupni većem broju, u prvom redu, učitelja tjelesne i zdravstvene kulture;

- da je potrebno ojačati operativnu koordinaciju ravnatelja škola-članica Inicijative;

- da se u praksi, na dobrobit učenika i školskog sustava, potvrđuju kao dobre, provedive i održive sve planirane aktivnosti, ali da se javljaju neočekivani i, provoditeljima projekta, neshvatljivi problemi administrativnog tipa;

- da MZOS nije uvrstilo prijedlog Udruge za promicanje kulture pokreta KORAK-SB za financiranje projektnih aktivnosti u okviru svoje potpore izvaninstitucionalnom radu s djecom i mladima;

- da je u prosincu 2014.godine nadležnom ministarstvu upućen prijedlog za uvrštavanje smotri i natjecanja iz projekta u Kalendar smotri i natjecanja učenika osnovnih škola 2015./16.godine.

Na tragu analize se otvorilo pitanje statusa projektnih aktivnosti u BPŽ u šk.god. 2015./16.

Većinom glasova je odlučeno da se nastavi s projektnim aktivnostima, a koordinatorica aktivnosti će u slijedećoj školskoj godini biti Ana Mikulčić,prof. iz OŠ“I. Mažuranić“, Sibinj.

*Moderatorice:* Jasna Vujić i Senka Jelić

ZAHVALE

Organizacijski odbor posebno zahvaljuje:

* ravnatelju Kazališno koncertne dvorane „Ivana Brlić Mažuranić“, Hrvoju Špicaru, na ukazanom povjerenju da se i ove godine dio aktivnosti provede u izvanrednim uvjetima Dvorane, uz visoko-profesionalnu pomoć i podršku osoblja Dvorane;
* ravnateljici OŠ“H. Badalić“ za ustupanje sportske dvorane za provedbu dijela programa

6. KORAK-a kao i ostale vidove podrške i potpore;

* „Posavskoj hrvatskoj“ i „sbTV“ te drugim medijima koji su, prateći 12. Dane plesa u čast Miji Čorak Slavenski, promovirali i medijski podržali 6. KORAK

Zaključak

U šestoj godini razvoja projekta „Plesna kultura u osnovnoj školi“ pokazalo se da su aktivnosti dobro planirane, a programi kvalitetni, razvojni i održivi, te, kao takvi, na dobrobit učenika i mentora osnovnih škola Brodsko-posavske županije te plesne kulture i aerobne gimnastike.

Školska praksa (do i na razini ravnatelja) i javnost su prepoznali dobrobiti projekta, za razliku od administrativnog sustava u nadgradnji koji postavlja ozbiljne prepreke daljnjem razvoju projekta.

Činjenicu da su učitelji/škole prepoznale primjenjivost projekta potvrđuju aktivnosti koje se odvijaju u pet županija, a ove godine 4 županije održavaju županijske smotre/natjecanja.

U ovoj školskoj godini je završila inicijalna faza razvoja projekta, cilj koje je bio dokazati svrhu projekta i kvalitetu programa. O održivosti projekta odlučuju administrativni sustavi u čijem djelokrugu je da podržavaju i potiču kvalitetno osmišljene, primjenjive i inicijative iz prakse koje se provode po viskoim pedagoškim standardima (kao što je projekt KORAK).

Projektnim planom je predviđeno uvrštavanje smotri i natjecanja iz područja plesne kulture i aerobne gimnastike (plesnih struktura) u Kalendar smotri i natjecanja učenika osnovnih škola Republike Hrvatske 2015./2016. školske godine.